হুগলী জেলা
হুগলী জেলা ভারতের পূর্বাঞ্চলীয় রাজ্য পশ্চিমবঙ্গের অন্তর্গত বর্ধমান বিভাগের একটি জেলা। হুগলী নদীর নামে এর নামকরণ করা হয়েছে। জেলাটির সদর চুঁচুড়া-তে অবস্থিত। জেলাটির চারটি মহকুমা রয়েছে: চুঁচুড়া সদর, চন্দননগর, শ্রীরামপুর, ও আরামবাগ। 
বর্ধমানের দক্ষিণাংশকে বিচ্ছিন্ন করে ১৭৯৫ সালে ইংরেজরা প্রশাসনিক কারণে হুগলি জেলা তৈরি করে ছিল। হাওড়া তখনও হুগলী জেলার অংশ ছিল। জেলা বলতে কতগুলি থানার সমষ্টি। মহকুমার ধারণা তখনও জন্ম নেয়নি। এই জেলার দক্ষিণাংশ নিয়ে হাওড়া স্বতন্ত্র জেলা হিসাবে দেখা দিয়েছিল ১৮৪৩ সালের ২৭শে ফেব্রুয়ারী। ১৮৭২ সালের ১৭ই জুন ঘাটাল ও চন্দ্রকোনা থানা মেদিনীপুরের সঙ্গে যুক্ত হয়েছিল।
প্রাচীনকালে সুহ্ম বা দক্ষিণ রাঢ়ের অন্তর্ভুক্ত ছিল হুগলি জেলা। নদী, খাল, বিল অধ্যুষিত এই অঞ্চল ছিল কৈবর্ত ও বাগদিদের আবাসস্থল। এদের উল্লেখ রয়েছে রামায়ন, মহাভারত, মনুসংহিতা এবং পঞ্চম অশোকস্তম্ভ লিপিতে। মৎস্য শিকারই ছিল এদের প্রধান জীবিকা।
নগরউখড়া
নগরউখড়া ভারতের পশ্চিমবঙ্গ রাজ্যের নদিয়া জেলায় অবস্থিত কল্যাণী মহকুমার একটি পঞ্চায়েত সভা এলাকা তথা কলকাতা মহানগর অঞ্চলের পার্শ্ববর্তী জনবহুল জনপদ। নগরউখড়া ১ ও ২ নং গ্রাম পঞ্চায়েত নিয়ে নগরউখড়া শহর গঠিত। নগরউখড়া থানা এই নগর এলাকা পরিচালনা করে। যমুনা নদীর উওর ও দক্ষিণ তীর নিয়ে এই এলাকা অবস্থিত। জেলার সদর শহর কৃষ্ণনগর থেকে প্রায় ৬৫ কিলোমিটার এবং রাজ্যের রাজধানী কলকাতা থেকে প্রায় ৫০ কিলোমিটার দূরে এই জনপদটি অবস্থিত।